Il-maġġoranza tal-MEPs laqgħu l-proposta tal-Kummissjoni biex il-kontribuzzjonijiet nazzjonali jitilgħu għal 1.11% tal-GNI u biex jiddaħħlu sorsi ta' dħul ġodda. "Il-preżentazzjoni tal-Kummissjoni saħqet l-importanza ta' baġit politiku. Il-prinċipju tal-valur miżjud huwa wkoll misħuq. Huwa importanti li l-importanza tar-riżorsi proprji, li hija punt ċentrali fir-riżoluzzjonijiet tal-PE, ġiet enfasizzata. Huwa pożittiv li qed jiġu proposti aktar fondi għall-Erasmus+, ir-riċerka, l-SMEs u t-tibdil fil-klima. Xtaqna naraw baġit ta' 1.3% tal-GNI. B'riżultat tat-tnaqqis tal-baġit tal-agrikoltura u l-koeżjoni, ser nagħmlu kollox biex niddefendu l-pożizzjonijiet tagħna. Huwa importanti li l-Kummissjoni saħqet ir-rwol tar-riżorsi, f'konformità mal-pożizzjonijiet tal-Parlament", qal il-President tal-Parlament Ewropew, Antonio Tajani. proposti tal-Kummissjoni imorru fid-direzzjoni t-tajba, qalu l-maġġoranza tal-MEPs. Huma laqgħu l-aċċent tal-finanzi fuq prijoritajiet ġodda bħar-riċerka, il-ġestjoni tal-fruntieri u l-migrazzjoni, l-appoġġ għaż-żgħażagħ, id-difiża u s-sigurtà, għalkemm b'inqas ambizzjoni mill- pożizzjoni tal-PE . Ħafna laqgħu wkoll il-pjanijiet biex il-fondi jkunu dipendenti mal-konformità mal-istat tad-dritt. Maġġoranza kbira faħħru wkoll il-pjanijiet biex jiddaħħlu riżorsi proprji ġodda għall-baġit tal-UE, ibbażati fuq skema fiskali korporattiva ġdida, dħul mill-Iskema għall-Kummerċ tal-Emissjonijiet, u taxxa fuq il-plastik. Dan għandu jwassal biex jitnaqqsu l-kontribuzzjonijiet diretti nazzjonali. Il-pjan li l-fondi jitnaqqsu għall-iżvilupp reġjonali u l-agrikoltura jrid jiġi diskuss ma' dawk li jirċievu tali fondi, qalu l-MEPs, filwaqt li qalu wkoll li r-reġjuni u l-komunitajiet tal-UE ma jistgħux jiġu sagrifikati. Xi wħud iddispjaċihom li l-pjanijiet ma kellhom "viżjoni" jew miżuri aktar b'saħħithom kontra l-inugwaljanzi soċjali jew it-tibdil fil-klima. Oħrajn qalu li kien ikun aħjar kieku l-Kummissjoni ippreżentat baġit iżgħar milli aktar b'saħħtu u kkritikaw dak li qalu kien ser ikun pressjoni politika mill-UE fuq gvernijiet nazzjonali permezz tal-politika ta' migrazzjoni jew il-kundizzjoni tar-rispett tal-istat tad-dritt. L-MEPs tennew ukoll li l-proposti dwar il-baġit pluriennali u r-riżorsi proprji, kif ukoll id-diversi programmi li ser jiġu ppreżentati f'Mejju jew Ġunju, per eżempju għall-agrikoltura, l-iżvilupp reġjonali jew ir-riċerka, iridu jiġu kkunsidrati bħala pakkett indiviżibbli matul in-negozjati mal-Kunsill. Il-Parlament Ewropew stabbilixxa l-pożizzjonijiet tiegħu dwar il-Qafas Pluriennali u r-riżorsi proprji fl-14 ta' Marzu, f'żewġ riżoluzzjonijiet: " Tħejjija tal-pożizzjoni tal-Parlament dwar l-MFF wara l-2020" Riforma tas-sistema tar-Riżorsi Proprji tal-UE". L-MEPs huma mistennija jirrispondu għall-proposta tal-Kummissjoni f'riżoluzzjoni li għandha tiġi vvutata fl-aħħar ta' Mejju. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF